**Óravázlat**

**Tantárgy:** Környezetismeret

**Osztály:** 3. o.

**Tanít:** Árkovics Miklósné

**Tananyag:** Gyógynövények; Várady Judit: Fűben, fában orvosság.=In: Szitakötő. 2010. 9. sz. p. 14-15.

**Óratípus:** Új ismeretet feldolgozó óra

**Az óra cél- és feladatrendszere:** Ismeretek szerzése szövegfeldolgozás alapján. Kézikönyvek, ismeretterjesztő könyvek használata. Lényegkiemelés kérdések segítségével. Csoportmunka és páros feladatmegoldással a kooperatív munka erősítése.

**Fejlesztési területek, nevelési célok:** környezeti nevelés, együttműködés erősítése

**Felhasznált irodalom:** Várady Judit: Fűben, fában orvosság.= In: Szitakötő. 2010. 9. sz.

Gyógynövények.) Búvár zsebkönyvek. 2. kiad. Bp.: Móra K., 1989.

Hurst, K.: A természet kincsei. Gyógynövények. [Bp.]: Saxum, 2016.

Buday Andrea: Gyógynövények. Debrecen: Aquila, 2007.

Megay László: Varázsfüvek. 4. kiad. Bp.: Móra K., 1984.

Babulka P. -Kósa G.: Képes gyógynövénykalauz. Bp.: OgyKv, 1991.

**I. Ráhangolódás, motiváció**

**1**. **Csoportalakítás. Keresd az összetartozókat!** 4 csoport alakul ki a megoldás után.

- Sajnos, egy kis kavarodás történt a kezemben lévő kártyákkal. Segítsetek rendet tenni köztük!

- Mindenki vegyen egy lapot, és próbálja meg megtalálni az egymáshoz tartozókat!

(*fej, tüdő, gyomor, bőr*; **szár, gyökér, levél, termés**; tölgy, bükk, fenyő, jegenye; *csipkebogyó,*

*kamilla, pitypang, petrezselyem*)

Az összetartozó kártyák „tulajdonosai” alkotnak egy csoportot az asztaloknál.

**2. Zenehallgatás**

**Alma együttes: Fűszerbatyu**

- A nagy keveredés után, most figyeljetek a dalra! A zene végén pedig tudtok válaszolni arra, hogy

miről is énekelt az Alma együttes.

Levendula és aloé, bazsalikom, zsálya,

mind bekerül a nagymami fűszerbatyujába!

Borsmenta az epebajra, gyermekláncfű, tárkony,

kakukkfű és körömvirág a csípés ne fájjon!

Kamilla meg macskaméz, sőt hecsedli- ha fáznál - ,

majoranna, petrezselyem -mindig kell a háznál.

Aranyvessző, babérlevél, rozmaring és bodza,

méhevirág, borókalé -ne gondoljál rosszra!

Kasvirág - a bíborszínű- borsikafű, kömény,

koriánder, rebarbara - csak ne legyen tömény!

Nadragulya, szamosmüge, turbolya és lestyán,

szurokfű, szalmagyopár, a sáfrány se hátrány.

Áfonya a vadhúsokhoz, angelika ánizs,

királyfű a köhögésre, gyömbér, kapor, mácisz.

Fehér üröm örömödhöz, fagyöngy, fahéj, komló,

kurkuma ha fáj a pocid, izsópfű meg zsúrló.

Ennyiféle zöldfűszertől már senki sem ásít,

egy dolog kell még a végén: napozáshoz pázsit!

**II. Célkitűzés:**

**1. Bevezető kérdések**

- Miről énekeltek?

- Mi is összeállítunk egy saját gyógynövény-batyut az óra végére. Remélem, ez a táska hasznos kis

növényekkel lesz tele az óra végére! *(eszköz bármilyen táska)*

*-* Sok mindent tudhattok már ezekről a növényekről. Gyűjtsük össze őket! Folytasd

a mondatot! **A gyógynövényekről nekem az jut eszembe, hogy …..........................**

**2. Keresd a párját!**

- Sokféle vers, találós kérdés született ezekről a varázslatos növényekről. A következő feladatban

találd meg a megoldást adó képeket! Kösd össze az összetartozókat!

**

**III.Szöveg feldolgozása**

**1. Várady Judit: Fűben, fában orvosság.= In: Szitakötő. 2010. 9. sz. p. 14-15.**

- Sok bajra lehet gyógyír a gyógynövény. A Szitakötő folyóirat cikkében erre a kérdésre keressük a

választ. Az első bekezdést olvassuk fel közösen!

- Mióta használjuk ezeket a növényeket?

- Mely részekből készülnek a gyógyhatású szerek?

- Mit használj, ha fáj a torkod?

A továbbiakban, aki válaszol, az teszi fel következő kérdést.

**2. Páros munka**

8 gyógynövény megismerése, tulajdonságaiknak kikeresése 8 párban.

A gyerekek a könyvek segítségével a következő növényekkel ismerkednek:

**körömvirág, orbáncfű, gyermekláncfű, kamilla, citromfű, zsálya, csalán, kakukkfű**

*A növények neveit kártyára felírva, egy gyógynövénnyel teli tálkába tettem. Egy-egy ilyen tálkát*

*kap minden csoport.*

- Első feladat, hogy különböző érzékszerveddel vizsgáld meg ezt a növényt! Mely része ez a

növényednek? Van-e illata? Milyen a színe?

- Keresd ki a könyvedben a növényedet!

*Gyógynövények. Búvár zsebkönyvek. 2. kiad. Bp.: Móra K., 1989. - 2 csoportnak*

*Hurst, K.: A természet kincsei. Gyógynövények. [Bp.]: Saxum, 2016.*

*Buday Andrea: Gyógynövények. Debrecen: Aquila, 2007.*

*Megay László: Varázsfüvek. 4. kiad. Bp.: Móra K., 1984. - 2 csoportnak*

*Babulka P. -Kósa G.: Képes gyógynövénykalauz. Bp.: OgyKv, 1991. - 2 csoportnak*

- A könyv mely része segít, hogy gyorsan megtaláljuk azt, amit keresünk? (tartalom, mutató

betűrend-korábbi ismeretek felelevenítése)

- Milyen betegségre, bajra jó a gyógynövényetek? Írjátok fel egy-egy kártyára a választ!

- Rajzoljátok le egy lapra, a megismert növényt!

**Feladat ellenőrzése**

- A kártyára felírt válaszaitokat, ragasszátok fel a táblára kitett kisfiú rajzán a megfelelő helyre!



(pl.: zsálya – fog, kakukkfű – torok vagy tüdő stb.)

- Rajzaitokat tegyük bele a batyunkba!

**3. Találd ki, hogy ki vagyok?! - Játék**

- Sokféle formában használhatjuk fel ezeknek a növényeknek a hatóanyagait. Van egy

varázsdobozom, akkor tudjuk elővarázsolni belőle a tárgyakat, ha kitaláljátok, hogy mi vagyok.

Mondok 3 állítást, ami segít:

a, Pici vagyok. Néha keserű. Meggyógyítalak.

Fagyöngy **tabletta**

- Most, hogy tudod mi a feladat, a 4 fős asztaloknál ülőknek mutatom a tárgyat. Ők mondanak 4

állítást ezekről a dolgokról. A többi csapat pedig megpróbálja „elővarázsolni” a tárgyat.

*Lehetséges megoldások:*

b, Köhögésedet enyhítem. Folyékony vagyok. Édes vagyok, a

gyerekek szeretnek.

Lándzsás útifű **szirup**

c,Testedre kenhetsz. Bőröd, ha száraz, segítek. Általában fehér színű

vagyok

Körömvirág **krém ill. balzsam**

d, Egyedül száraz vagyok. Szeretem a forró vizet. Télen gyakran

kortyolgatnak.

Orbáncfű **tea**

e,Tabletta helyett is használhatsz. Kímélem a gyomrodat. Bezártak

egy „dobozba”.

C-vitamin **kapszula**

f, Kellemes az ízem. Reggel és este találkozol velem. Szükségem van

a fejedre és a kezedre.

Gyógynövényes **fogkrém**

- A megtalált tárgyak is kerüljenek be a táskánkba!

**IV. Játék**

**Egy kérdés – egy válasz**

Egy-egy gyógynövény nevét felcsipeszelem a gyerekek hátára. Ki kell találni, hogy mely

növényt rejti a kártya. Mindenki kérdezhet egyet, így segítve a másikat a megoldásban. Mivel

még csak kevés növényt ismernek, ezért az órán megemlítetteket többször is felhasználjuk.

***(kamilla, körömvirág, zsálya, citromfű, gyermekláncfű, csalán, kakukkfű, petrezselyem)***

**V. Értékelés**

- A mai órán elhangzottak segíthetnek, hogy ne legyetek betegek. A mi kis batyunk is megtelt.

Bizonyítja, hogy jól dolgoztatok. Ezért jutalmul fogyasszunk el egy kis hársfavirág cukrot (vagy

valamilyen gyógyteát)!